
An  morbis  vertebrarum  et,  quae  connectunt  eas, 
ligamentorum  praecipue  recentiore  tempore  spon- 
dylarthrocace  medicos  et  eos,  qui  anatomiam  trac- 
tant, ad  investigandam  ipsam  incitavit.  Quamquam 
forma  hujus  morbi  medicis  antiquioris  temporis, 
etiam  Hippocrati,  nota  erat,  attamen  P.  Pott, 
permagna  laude  dignus,  perscrutationibus  anatomi- 
cis nixus  primus  htfjus  morbi  naturam  satis  in  lu- 
cem protulit  et  curationem  aptam  adhibuit.  Pot- 
tium,  hunc  morbum  nomine  paralysis  extremitatum 
inferiorum  pronuntiantem,  hanc  tantum  symptoma 
esse,  non  fugit;  et  Rust,  quum  doctrinam  morbo- 
rum articulorum  praeclaris  experimentis  multum  au- 
xisset, huic  morbo  aptum  nomen  spondylarthroca- 
ces  dedit. 

Qui  morbus,  R ustio  auctore,  est  larvata  ver- 
tebrarum inflammatio,  quae  formam  earum  ct  con 
sistentiam  lente  mutans,  dislocationem,  violentia  non 

effectam,  perfectam  vel  imperfectam  vertebrarum 
cum  destructione  ulcerosa  adducere  solet. 

t 

DECURSUS  SEOMIYLART1IROCACES. 

\ 

M 

Qui  cum  morbus  medullae  spinali,  uni  ex  gra- 
vissimis totius  corporis  organis,  proximum  sese  ge- 
rat, symptomata  vehementissima  aeque  ac  periculo- 
sissima exspectare  possumus.  Haec  sunt: 

1)  Symptomata,  quae  statim  annunciant,  aegras 
esse  vertebras  et  cartilagines  intervertebrales. 

2)  Symptomata,  quae  pressa  medulla  spinali 
efficiuntur,  vel  quae  alium  in  modum  irritatione 
cum  hac  tam  gravi  systematis  nervorum  parte  com- 
municantur. 

% 

' 

Pott  erat  primus,  qui  hunc  vertebrarum  colli 
inferiorum  et  dorsi  et  lumborum  morbum  tam  prae- 
clare descripsit,  ut  nomen  hujus  scriptoris  huic 
morbo  additum  sit. 

Per  totum  morbum  quatuor  stadia,  quae  cura- 
tioni magni  momenti  sunt,  magis  minusve  perspicue 

discernere  possumus.  • 

/ v 

Stadium  primum  prodromorum,  (inflammato- 
rium, dolori ficum)  hoc  malum  adhuc  dynamicum  sine 

i ^ 

ulla  deformatione  determinat;  symptomata  sese 
habent  levia  ct  vix  animadvertenda.  Hoc  moxbo 

affectus,  qui  pallidus  et  aeger  adspiciendus  est,  in- 
terdum de  dolore  aegro  in  articulo  perseverante 
non  vehementi  sed  singulari  conqueritur,  qui  ves- 
pertino tempore,  febre  facili,  exacerbatur,  et  per 
noctem  augetur. 

Loco,  quo  dolor  est,  nihil  memoratu  dignum 
vidi  nec  tactu  sensi;  si  vero  fortius  premitur,  vel 
jam  premente  columnae  vertebrarum  parte  ipsa  et 
capite,  dolor  valde  augetur,  qua  re  plerumque  mor- 
bus cognoscendus  est.  Praeclarum  est  a<l  illustran- 
dam rem  illud  Copelandii  experimentum , qui 
spongia,  aqua  calida  madefacta,  spinas  vertebrarum 
lente  subliniens,  sedem  doloris  cognovit.  Praeterea 
per  hoc  stadium  interdum  lassitudo  et  debilitas  ex- 
tremitatum inferiorum,  conjunctae  cum  dolorosis 
spasmis,  accedunt. 

JNonnullo  tempore  praeterlapso  eminentia  unius 
vel  plurium  processuum  spinosorum,  quod  transi- 
tum facit  ad  stadium  secundum  subluxationis, 

t 

emergit. 

Quaedam  vero  extremitatum  inferiorum  para- 
lysis se  manifestans  incertum  reddit  corporis  mo- 
tum et  aegrotantem  fatigatum ; nec  non  dolores  au- 
gentur, quia  nunc  loco  eminentiae  alligantur. 

Nihilominus  tamen  malum  saepe  negligitur,  et 

tum  transit  celerrime  in  stadium  tertium  luxationis, 

' a 

quo  tota  articulorum  luxatio  et  vertebrarum  flectio, 

...  * 

eodemque  tempore  destructio  cariosa  cum  periculis 
magnis  invertitur,  quo  tunc  omnis  spes  ad  curan- 
dum deleta  est.  Extremitates  inferiores  paralysi 
affectas  se  ostendunt;  simul  apparet  nunc  puris  co- 

r 9 , • * , • • * 

pia  non  parva,  (stadium  quartum  ulcerosum),  quae 
aut  per  partes  affines  ad  superficiem  pervenit  et 
tum  ad  latus  columnae  vertebralis,  vel  ad  intesti- 
num rectum , vel  sub  arcu  ossium  pubis  vel  in  re- 
gione inguinali  conspicitur,  aut  occulta  restat,  et  in 

. i 

unam  ex  cavitatibus  majoribus  se  effundit  in  iisque 
ipsis  tam  diu  accumulatur,  quoad  febris  hectica 

* t • \ t • «"  -•  ' 

brevi  tempore,  vires  aegrotantis  consumens,  vitae 
fineirt  imponit, 

Est  facillimum  de  malo  perperam  judicare  et 
diagnosis  difficillima,  si  nonnulla  symptomata  pa- 
thognomonica,  morbo  decurrente,  non  excellunt,  vel 
deficiunt,  vel  mutata  videntur.  Itaque  haud  raro 
animadvertunt  medici,  paralysin  aut  plane  deficere, 
aut,  motu  tantum  ablato,  sensum  perdurare,  aut 
motum  alterius  tantum  extremitatis  inferioris,  vera 
paralysi  se  non  ostendente,  ac  malo  usque  ad  fi- 
nem jam  progresso,  impeditum  esse. 

Attamen  non  omittendum  est,  resolutiones  ner- 

vorum  extremitatum  inferiorum  ab  aliis  causis  de- 
duci posse,  et  quamquam  Pott  differentias  inter 
paralysin  e spondylarthrocace  et  ex  aliis  causis  ef- 
fectam attulit,  non  sufficiunt,  nec  certiores  nos  red- 
dunt, malum  spondylarthrocacen  distincte  esse  ha- 
bendnm.  -Nec  non  dolorem  animadvertimus  a forma 
supra  descripta  differentem,  nec  dolor  illustrat  liunc 
morbum,  quod,  praecipue  ineunte  morbo,  dolore 
rheumaticos  vel  haemorrhoidale  ex  aequat.  llaud 

raro  a diagnosi  aberramus,  deducti  symptomatibus 

» » . r * / . r 

sympathice  affectorum  organorum  cavi  thoracis, 

f V . { i 

praecipue  sensus  cujusdam  anxietatis  et  difficulta- 
tis in  scrobiculo  cordis,  qua  re  malum,  nulla  de- 
formitate vertebrarum,  crescente  febre  hectica,  mor- 
bum pulmonum  organicum  esse  putamus,  donec 
tandem  aegrotans  effuso  pure  in  cavum  thoracis 
aut  abdominis  subitae  morti  succumbit. 

Saepe  curvatio,  quae  deletis  tantum  vertebris 
effici  potest,  initio  vix  animadvertenda  est,  et  paul- 
latim  manifesta,  quo  tunc  columna  vertebrarum 
prona  inflexa  angulum  facit  in  tergo.  Quae  tamen 
deformitas  in  ulcerandis  vertebris  colli  inferioribus 
non  adest,  quia  horizontales  processus  spinosi  vix  \ 
mutantur;  contra,  processus  spinosi  vertebrarum 
dorsi  descendentes,  in  quibus  corporum  substantia 

consumitur,  sc  erigunt,  et  magnam  flexionem  ple- 
rumque allerunt.  Saepissime  hic  morbus  vertebras 
interiores  dorsi  et  lumbales  corripit,  a quo  loco  in 
stadio  ulceroso  apostemma,  quod  nominatur  absces- 
sus congestivus,  saepius  in  anteriorem  superiorem 
* 

femoris  partem,  quam  in  cavum  abdominis  vel  in 
canalem  medullae  spinalis  se  effundit.  Qua  in  parte 
hic  morbus  initio  plerumque  inflammationem  et  sup- 

i 

purationcm  musculi  psoae  se  enuutiat,  quae  re  vera 
adest,  sed  tantum  exitu  spondj  larthrocaces. 

Ut  sedem  morbi  distinctius  describam,  signa 
magni  momenti  afferenda  sunt:  Aegrotantibus  ver- 
tebris  colli  inferioribus  motus  capitis  dolorosus,  re- 

V # 

spiratio  difficilis  est;  vertebris  dorsi  anxietas  quae- 
dam in  regione  epigastrica  et  musculorum  abdomi- 
nis laxitas  et  inertia  animadvertuntur;  vertebris 
lumbalibus,  vesica  urinaria  et  intestinum  rectum, 

ol»  nervos,  quos  a medulla  spinali  accipiunt,  pa- 

- 1 

tiuntur. 

Certum  vero  et  pathognomonicum  signum,  quod 
perspicacem  virum,  praecipue  ineunte  morbo  tam 
occulto,  effugere  non  potest,  est  dolor  remittens  aut 
intermittens,  quem  aeger,  resupinus  jacens  et  tran- 
quillus sentit. 

In  sectione  corporis  hoc  morbo  mortui  non- 

nulla  vertebrarum  corpora  a carie  diruta,  vertebrae 

i ' 

liis  proximae  dissolutae  vel  partim  confectae  inve- 

v 

niuntur,  ut  haud  raro  in  spongiosam  et  mollem 
perversae  sint  consistentiam.  Ligamenta  concreta 
et  laxa.  Inter  partes  ossium  e situ  aberratas  et 
apparatum  ligamentosum  effusa  est  multa  vel  pauca 
sanies,  aut  ea  in  affinem  telam  cellulosam  musculo- 
rum se  collegit,  et  saccum  fere  formavit,  quae  aut 
in  externum,  aut  in  cava,  aut  in  remotas  corporis 
partes  penetrat. 

In  iis,  qui  curati  demissi  erant,  quod  rarissi- 
mum est,  post  mortem  morbo  antea  correptorum 
ossium  non  solum  forma  mutata  et  degressa  e situ, 
sed  callosa  luxurie  obductae  ipsae  vertebrae  repe- 
riuntur,  quae  inter  se  adeo  coaluerunt,  ut  motus 

i * ' 

fieri  non  possit. 

Eundem  processum  morbosum  videmus  in  ver- 

i 

tebris  colli  superioribus,  tamen  perspicaciorem  cum- 
que ob  causam  minus  periculosum,  accidit  plerum- 
que inter  occiput  et  atlantem,  aut  inter  hanc  et  epi- 
stropheum.  (lui  tamen  morbus,  quum  longe  aliis 
symptomatibus  incedere  soleat,  quam  malum  illud, 
quod  a Pottio  nomen  fert,  necesse  milii  videtur 
tractem  eum  per  se.  — Jam  veteribus  haec  morbi 
forma  notissima,  inde  enim  nomen  ejus  angina  Hip- 

pocratis  (lucentium.  Nostris  vero  temporibus 
praecipue  llust  experientiam  veterum  magis  abso- 
lutam reddidit,  imaginemque  naturae  maxime  con- 
sentaneam nobis  proposuit. 

In  stadio  primo  aegrotantes  de  dolorosis  colli 
affectionibus  querentes  audimus;  quae  noctu,  tem- 
pestate frigida  simulque  humi  da,  fomentis  humidis, 
magnarum  cibi  partium  devoratione  imino  et  respi- 
ratione augentur;  quum  cura  calida  et  sicca,  frictio- 
nibus volatilibus,  emplastris  irritantibus  minuantur, 
interdum  et  omnino  sanatae  videantur. 

Redeunt  vero  dolores  priores  longiore  vel  bre- 
viore temporis  spatio  interposito  interdum  et  re- 
centibus mutantur.  Capitis  ad  humeros  reflexio 

' v . ' 

dolorosa,  dolorque  tractui  aut  tensioni  similis  ex 
larynge  ad  cervicem  aut  ad  ipsos  humeros  tendit. 
Rheumatismi  suspicatio,  quotum  initio  facillime 
commutatur  hoc  malum,  saepissime  ex  integro 
excitatur,  cum  eadem  cura  haud  raro  eundem  feli- 
cem eventum  adducat,  causaeque  occasionales  hanc 
sententiam  probantes  non  deliciant,  nec  in  cervice 
mutationem  organicam  invenire  possimus. 

At  jam  hoc  tempore  incrementum  doloris  sin- 
gularis pressu  non  nimio  vehementi  vertebris  supe- 
rioribus applicato,  nobis  demonstrat  rem  de  malo 

multo  occultiori  et  majoris  momenti  esse.  Simul 

’ 4 i * 

erectum  videmus  aegrotantis  caput  in  collo  immo- 
bili et  quodammodo  contracto ,'  quo  plerumque  et 
cervix  incurvata,  ineiitumque  colli  anterioribus  par- 
tibus magis  approximatum,  apparet. 

Quae  molestiae  vocis  raucitate  conjunctae  incres- 
cunt, paulatim  remissionibus  imminutis,  dolores  re- 
novantur in  occipite  et  unaquaque  capitis  commo- 
tione modum  excedunt;  tandem  caput  immergitur  ad 
partem  aegrotae  oppositam,  quem  situm  servaro  ae- 

i 

grotus  coactus  est;  quibus  signis  stadium  secundum 
indicatur.  Qui  capitis  lapsus,  cum  malum  plerum- 
que laevam  partem  ceperi,  dextram  versus  fit,  addu- 
citurque  partiui  formae  commutationibus  organicis 
harum  articulationum,  partim  jam  producta  muscu- 
lorum ignavia,  qui  ad  hoc  usque  tempus  tantum 
sympathice  erant  allecti. 

His  accedunt  saepissime  quam  diversissimae 
passionis  communis  rationes,  haud  raro  tensionis, 

i 

lassitudinis  et  gravitatis  sensus  in  tota  parte  loco 
alfecto  opposita.  Tali  modo  variantur  hae  affectio- 
nes inter  se  per  hebdomades  et  menses  augentur 

V 

et  minuuntur;  tandem  dolor  occipitis  et  cervicis 
constans,  terebrans,  somnumque  auferens  evadit;  ad 
regionem  frontalem  usque  procedunt  hae  molestiae 

aegrotantique  viiletur  caput  annulo  ferreo  circum- 
datum. Ipsum  caput  magis  erectum  quidem  appa- 
ret, tamen  immobilius  et  rigidius,  cervici  adnatum 
est,  quo  morbus  ad  stadium  tertium  transit,  in  quo 
licet  scire  unamquamque  valetudinis  melioris  spem 
evanuisse.  Caput  nonnihil  ad  latus  illi  oppositum 
convertitur,  cui  antea  inhaesit.  Mutatio  et  remissio- 
nes allectionum  rariores,  quae  aegrotum  tantum  re- 

% * 

flexum  quodammodo  levatum  quiete  et  somno  om- 
nino privat.  Unaquaeque  situs  mutatio  vehementis- 

\ 

simos  infelici  parat  dolores;  si  erigere  sese  vult 

♦ 

aeger,  caput  utraque  manu  elevet  necesse  est,  eo- 
d em  que  modo  agat,  si  recubare  vult.  His  accedunt 
permultae  nervorum  affectiones:  aurium  susurrus, 
sopor,  vertigo,  spasmi,  paralyses,  praecipue  supe 
riorum  extremitatum,  aphonia;  mors  vero  interdum 
ex  inopinatu  accedit  aegrotum,  nec  non  interdum 
doloribus  immensibus  per  multos  menses  cruciatum. 

Rarissime  tantum  vidimus  lnijus  morbi  stadium 
quartum.  In  hoc  enim  apparet  in  collo  tumor,  pure 
completus,  qui  apertos  meatus  fistulosos  inspicienti 
, praebet.  Plerumque  in  externis  colli  partibus  nihil 
morbosi  reperitur , at  pressus  levissimus  excitat 
dolores,  simulque  in  retroversione  colli  dolorosa 

4 , ’ f \ * 

crepitatio  exoritur  vertebris  sese  terentibus. 

\ 


In  cadaveribus  periosteum  et  ligamenta  capsu- 
laria atlantis  et  epistrophaei  diruta  videbantur;  se- 
desque morbi  seinpcr  in  articulis  occipiti  proximis 
erat,  eamque  ob  causam  maxima  dirutio  cariosa 
condylorum  occipitalium  atlantis,  et  processus  odon- 
toidei,  praeterea  puris  effusio  in  partes  cariosas  ha- 
rum regionum,  quae  eo  erant  corrosae. 

Interdum  et  sanguinis  sugillationes  ex  arteria 

« * ' ' s,  « 

vertebrali  laesa,  processum  odontoideum  fractum, 
puris  effusiones  in  cavum  pectoris,  quae  mortem 
repentinam  adduxerant,  vidi.  Immo  et  aquam 

inter  cerebri  membranas  aut  ventriculos,  mutationes 

. 

morbosas  membranarum  ipsiusque  substantiae  me- 
dullae spinalis  animadverti. 

AETIOLOGIA. 

* r • , ♦ • , . 

Consentiunt  quidem  medici  de  symptomatibus 
bujuscc  morbi,  at  exstant  de  vera  sede  et  causa 
proxima  diversissimae  sententiae.  Contendunt  non- 
nulli originem  ducere  morbum  ex  ossibus  iisque 
proprium  esse,  contra  alii,  inter  quos  .15  rodi  e,  in- 
cipere eum  ex  cartilaginibus  membranisque  syno- 
vialibus et  tantum  procedentem  et  ossa  corripere. 
Quae  res  cum  ita  se  habeat,  certe  constat,  ut  et 
Erodi  e confitetur,  ortum  hu  jus  morbi  sive  ex  os- 

sibus,  sive  ex  cartilaginibus  difficillime  esse  inve- 
niendum. Therapia  vero  certe  eadem  in  utroque 
casu  nobis  restat. 

Ne  causae  quidem  remotae  satis  sunt  notae, 
cum  saepissime  morbus  repens  appareat,  et  tantum 
ex  conventu  plurium  rerum  exortus  videatur. 

Quod  primo  attinet  ad  causas  praedisponentes, 
certe  habitus  gracilis,  major  scrophulosis  gradus,  ple- 

i 

raequc  aliae  dyscrasiae  magis  huic  morbo  videntur 
aetate  juvenili  subjectae.  Tamen  nulla  actas,  nulla 
vivendi  ratio  omnino  est  libera. 

Inter  causas  occasionales  primo  nominanda 
mihi  videtur  diatliesis  scrophulotica,  quae  inter  ossa 
prae  ceteris  spinam  dorsalem  sibi  sedem  eligere 
solet.  Non  raro  vero  in  colli  vertebris  adest  causa 
rheumatica,  et  omnino  functio  cutis  suppressa.  Ar- 
thritis contra  praefert  sibi  sedem  eligens  alios  arti- 
culos. Et  cutis  dyscrasia  per  exanthemata  aut  im- 
petigines, suppressis  legalibus  aut  habitualibus  se- 
cretionibus metastaticum  hoc  morbi  genus  apparet. 
Tandem  et  mechanicae  insultationes  non  quidem 
hoc  vitium  producere  tamen  augere,  et  ad  majorem 
celeritatem  perducere  videntur. 

PROGNOSIS* 

Prae  ceteris  id  agatur  necesse  est,  ut  morbus 

\ j y • j,  ■ • ' ' • 

celerrime  cognitus  bene  curetur.  Causa  simplici 
curatione  effectus  proximi  levi,  ut  in  simplici  in- 
flammatione vi  mechanica  mota,  prognosis  melior. 
Integritate  ipsius  articuli  minus  turbata  morbo  non- 

...  ' 4»  . • ’ / ' *)“  * t } » ' | 

dum  longius  durante  eo  certiorem  curam  instituere 
possumus ; ita  ut  in  utroque  priore  stadio  bona  sit 
spes  habenda,  at  in  tertio  jam  pressus  in  medullam 
spinalem  articulo  luxato  motus  maximum  periculum 
moveat.  Etenim  et  morbo  finito  bona  cura,  ablatis 
secretis  abnormibus,  vitalitate  et  viribus  restitutis, 
tamen  ossa  ad  rectum  situm  redigi  non  possunt. 
Pure  vero  jam  viam  sibi  parante,  sive  ad  externas  sive 
ad  internas  partes,  aut  repentinae  morti  aut  febri 
hecticae  succumbit  aegrotus,  et  rarissime  tantum 
natura  medicatrix  in  robustissimis  hominibus  hunc 
tristem  eventum  avertere  potest. 

CURATIO. 

Curatio  in  hoc  uti  in  aliis  morbis  ad  causas 
removendas,  viresque  ad  normam  perducendas  at- 
tendit, ipsaque  est  communis  et  localis,  quarum 
prima  pro  varia  morbi  origine  ac  natura  et  pro 

vario  aegri  statu  differt.  Morbus  igitur  si  in  ho- 
mine valido,  robusto  ac  plethorico,  inprimis  vero 
de  causis  mechanicis  ortus  sit,  omnino  methodus 
antiphlogistiea,  iirio  venaesectio  aci  suppurationem 

. " j 'te.  • * ! ■ ' ’ ■ * ^ 

evitandam  locum  habet;  QOi)tra  si  homo  irritabilis, 

- i •’ >.  ii k it;  .i.  rO'm  « * ’>  ' ■ ) 

dolor  magnus,  si  vigiliae  adsunt,  tum  medicamentis 

i ' ■ ,y.  - 1 • r.!  n-  . . s*  »•  - * * 

sopientibus,  imprimis  opio  ullo  modo  carere  non 

• U\  ' ’ 't  . I IJi  « * >1 1 * 

possumus;  causae  vero  si  universales  djseraticae 
existunt,  ut  Hheumatismus,  Scrophulosis,  curatio  his 
morbis  apta  adhibenda  est.  <Iuare  saepissime  an- 
timonialia,  guajacum,  species  lignorum,  mitiora  '| 
mercurii  praeparata,  barjta  muriatica,  aqua  lauro- 

• • ■ i r . * ' \ \s  i * t » itiii.  «j  n '•  . «j  t 

cerasi,  digitalis, . cicuta,  jodeum  (auctore  Lujold), 

roborantia  ut  calamus,  acidum  plosphoricum  etc. 

.... 

indicantur. 

t* ; --iyo  i t o.  .*  '»"U  i 

Maxime  necessaria,  ac  praecipue  infantibus 

\ - I . ' ‘ - • 

magno  commodo,  sunt  balnea  tepida,  medicamenta 
sopientia  et  diaphoretica,  quibus  pro  variis  casibus 
aut  meris  aut  aliis  ren.ediis  auctis  uti  licet.  Inter 
alia  eryngium  campestre  quoque  ab  Ilohl  reme- 
dium experientia  probatissimum , ut  omnino  carie 
apparente,  calamus,  acidum  phosphoricum  et  asa 
foetida  magnopere  imo  specifica  commmendantur. 
<iuo  stadio,  si  virium  confectio  in  diem  elucet,  oni- 

ni  aio  non  solum  validus  victus  et  nutriens,  sed  etiam 

4 , , '0  ' 

remedia  roborantia  atque  incitantia,  uti  vinum,  li- 
chen islandicus  indicantur,  uti  praeterea  febris  hec- 
tica  iutraus  certis  legibus  curanda. 

Curatione  universali  majoris  momenti  est  loca- 
lis praecipue  ineunte  morbo,  quae  id  spectat,  ut, 
quoad  fieri  potest,  morbus  invadens  jam  primo  tem- 
pore opprimatur  atque  exstinguatur,  nec  minus  re- 
gularis articuli  constitutio  jam  dissoluta  ad  normam 
reducatur.  Natura  morbi , quaecunque  causae 
existunt,  semper  eadem  est,  qua  ex  re  curatio 
semper  simplex,  ac  nonnisi  pro  vario  morbi  .stadio 
dilFert. 

Imprimis  etiam  atque  etiam  commendaudnm 
est,  ut  aeger  quiete  aeque  ac  plane  in  lectum  soli- 
dum  et  elasticum  collocetur,  quidemque  continuo 
per  hebdomades  et  menses;  quod  saepe  omnia  mala 
symptomata  mitigat  et  meliora  reddit,  quare  aegri 
praecipue  pueri  talem  situm  valde  desiderant  ipsi. 

Primo  stadio,  quo  omnia  ad  tollendam  inflam- 
mationem et  intumescentiam  referuntur,'  applicandae 
\ 

sunt  hirudines,  numero  morbo  idoneo,  per  plures- 
que  hebdomades;  quarum  effectus  copiose  infricando 

unguentum  hydrargvrmn  cinereum  valde  augentur; 

*•  — \ „ 

sicuti  fomentationes,  pro  variis  causis  et  irritabili- 
tate aegri,  calidae  vel  frigidae  utiles  sunt.  Per 

quam  curationem  antiphlogisticam  dolore  et  inflam- 
matione plane  fere  remotis,  ellectu  transire  possu- 
mus ad  adhibenda  remedia  incitantia,  quorum  in- 
primis:  linimentum  volat,  empl.  incitantia,  vesica- 
toria  repetita  et  ung.  Autenriethii. 

Quae  remedia  jam  secundo  stadio  non  suffi- 
ciunt ad  morbum  exstinguendum ; hic  incitamento 
magis  penetrante  atque  continuo  efficaci  egemus,  ut 

vires  in  articulo  excitentur  et  liquoris  efTusi  resorp- 

* 

tio  derivando  humore  ad  superficiem  maturetur. 
Qua  re  indicatum  est,  (auctoribus  Pott,  Cope- 
land,  Boger,  CroAvther,  Ford)  articulo  aegro 
quam  proxime  per  kali  causticum  vel  lapidem  in- 
fernalem fonticulos  duos,  pro  gradu  incitamenti 
propositi  IV — XX  pisis  consistentes,  applicare. 
Quorum  suppuratio  tam  diu  sustinenda  est,  donec 
omnes  molestiae  plane  remiserint;  tum  demum,  cau- 
tionis vero  causa  serius  etiam  hebdomadem  quam- 
que pisum  tollendum  paullatimque  ad  cicatrisatio- 
nem  ulcus  perducendum.  Quantuscunque  vero  usus 
hujus  remedii  est,  quem  viri  illi  celebres  et  expe- 
rientia edocti  viderunt,  nihilominus  tamen  hoc  re- 
medium a multis  usu  peritis  ut  Bell,  Armstrong, 
Baynton  etc.  reprehenditur.  Hic  etiam,  ut  in  aliis 
rebus,  mediam  tenere  optimum  est,  coque  magis 

cum  haec  curandi  ratio  modo  magnum  usum  tulerit, 
inodo  exspectationi  non  convenerit.  Rust  etiam 
exiguum  tantum  effectum  fonticulorum  quidemque 

I - • 

modo  primo  morbi  stadio  se  vidisse  contendit;  contra 
vero  ferri  candentis  usum,  non  modo  fonticulos  su- 
perantem, sed  alia  etiam  commoda  multa  in  se  con- 
ferentem vidit,  ita  ut  confirmet,  idem  unum  esse, 
quod  semper  exspectationi  conveniat.  Nec  minori 

commodo,  eoque  usu  dignae  sunt  moxae  a Pon- 

- 

te  au  rursus  commendatae,  quae  resorptionem  vires- 
que valde  incitant.  Pro  vario  incitamenti  gradn 
una  vel  duae  moxae  ad  quodque  vertebrae  aegrotae 
latus  adhibendae  sunt,  quae  renoventur  usque  ad 
salutis  restitutionem. 

Tertio  vero  stadio,  quo  neque  articuli  ipsius 
partes,  neque  molles  eum  circumdantes  paries  ad 
normam  perduci  possunt,  eo  tantum  medici  animus 
intentendus  est,  ut  destructionem  progredientem 
retineat,  atque  vim  naturae  medicatricem,  ad  pseud- 
arthrosin  vel  anchylosin  formandam,  adjuvet. 
Quod  saepe,  si  partium  affectarum  vires  satis  vali- 
dae sunt,  ad  localia  talis  exitus  impedimenta  remo- 
venda, eo  efficitur,  ut  quietem  exactissimam  et  in- 
commodorum retentionem  commendemus.  Plerum- 
que hoc  non  sufficit,  atque  tum  etiam  omnibus  me- 

dicamentis  localibus:  ferro  candente  ad  vires  valde 
excitandas  et  ad  resorptionem  puris  et  partium  de- 
generatarum maturandam  uti  possumus.  f|uodsi 

autem  tantum  puris  in  articulum  e lfus i et  d egene- 

0 

ratio  articuli  ita  progressa  est,  ut  resorptio  non 
amplius  fieri  possit,  jain  saepissime  a medicis  cele- 
berrimis interrogatum  est,  utrum  «abscessus  dirump- 

/ 

tio  a natura  ipsa  effecta  expectanda  sit,  an  chirur- 
gus ipse  agat,  ut  abscessum  aperiendo  contenta 
educantur. 

Dum  alii  medici  doloribus  horribilibus  demisso 

i • 

pure  ad  inferiores  partes  saepe  vitae  periculoso  et 
noxio  effectu  in  totum  organismum  etiam  atque 

t 

etiam  se  impelli  credunt,  ut  praecox  pus  evacuent; 
alii  inprimis  Ford  hanc  agendi  rationem  repudia- 
verunt, quum  plerumque  se  expertos  fuisse  conten- 
dunt, per  permixtionem  sanguinis  post  punctionem 
ex  interiore  vomicae  superficie  effusi  cum  pure  pn-  , 
trefieri,  eoquo  constitutionem  typho  similem  effici, 
quae  aegri  vitam  celeriter  ad  finem  perducat;  con- 
tra voro  malignos  evacuationis  effectus  saepe  non 
prodire,  atque  omnino  morbi  exitum  secundiorem 
fuisse,  quam  si  medicus  ipse  agat.  Quodsi,  ulceri- 
bus fistulosis  ortis,  quartum  morbi  stadium  ingres- 
sum est,  haec  ulcera  pro  genere  curanda  sunt,  qua 


ex  rc  plerumque  fomentationibus  aromaticis  et  an- 
tisepticis  ut  decocto  cliinae  vel  corticis  salicis  cum 
tinctura  mvrrhae,  fistula  autem  fissa  pulvere  chi- 
liae  et  carbonis,  camphora,  oleo  tlsercbintbinae 
aliisque  similibus  uti  lieeesse  est. 

31QRBI  HISTORIAE. 

. ....  ; : , • ' i ; 

Sim  on  Happacb,  textoris  filius,  tredechn 

• • i . - k t * 

annos  natus,  puer  imbecillus,  constitutione  laxa,  co- 
lore pallido,  toto  corporis  liabitu  scropliulotico. 
Oculi,  facies,  vivendi  et  agendi  ratio,  neglectio  om- 
nium, quae  enm  circumdabant,  hebetem  eum  esse, 
ostendebant.  Prima  aetate  bona  valetudine  gavisus 
esse,  saepe  tamen  glandulis  intumescentibus,  . Oph- 
thalmia, tinea  capitis,  quae  modo  rursus  apparebant, 

laborasse  dicitur.  Corporis  vires  puero,  tot  annos 

. 

nato,  nequaquam  idoneae  erant;  fuit  enim  natura 
brevis,  emaceratus  ac  debilis.  Novem  menses,  an- 
tequam in  nosocomium  receptus  esset,  parentum  se- 
eundum  testimonium,  in  interiore  superiore  femoris 
dextri  parte  tumor  se  excoluit,  qui  sensim  sensim- 
que  amplitudine  augebatur,  ceterum  neque  dolores, 
neque  alias  molestias  aegroto  efficiebat.  Quo  tem- 
pore recipiebatur  septimo  die  Aprilis  judcccxxxii, 
tumor  non  dolebat,  cutis  ejusdem  neque  inllamma- 

tione  rubescens  neque  calidus,  paullulum  vero  in- 
tentus erat,  et  fluctuatio  bene  cognosci  potuit. 

Qui  fere  digitum  et  dimidium  sub  ligamento 
Poupartii,  diffusus  in  internum  femoris  latus  et 

’ *•  . - • | I 

paullulum  in  posticum  erat  situs.  Functio  hujus 

* 

membri  non  erat  laesa,  liam  aeger  femur  flectere, 

/ i 

convertere  et  niti  eo  potuit,  attamen  corpore  prono 
incedit.  Tumor,  similis  ei,  quem  descHpsi,  primis 
diebus  post  receptum  in  regione  lumborum  verte- 
brarum in  dextro  latere  adspiciendus  erat,  qui  ta- 
men non  amplus,  tumore  in  femore  paullulum  se 
% 

amplificante,  sensim  cedebat.  Processus  spinosi, 

t 

spina  in  regione  octavi  vel  noni  spondyli  dorsalis 
paulum  in  externum  flexa,  nec  ullo  loco  dolorifica, 
non  erant  mutati.  lipna  valetudo  non  multo  deleta, 
quum  cibo  gauderet  aegrotus,  et  quietus  dormiret. 

At  tempore  vespertino  mediocrem  febrem  animad- 
vertit, 

Quo  stadio  moxis  duabus,  applicatis  in  utro- 

i 

que  spinae  latere,  et  ad  usum  internum  acido  plios- 
phorico  et  radice  calami  cariosae  vastationi  finem 
posui,  quod  vero,  quum  spinae  curvatio,  tumore  in 

femore  se  non  mutante,  cresceret,  non  evenit.  Ita- 

/ * ' r * 

que,  debilitato  augescente,  febre  hcctiea,  et  ultimis 
diebus  in  utroque  femore  erysipelate  se  confor- 


mante,  nimiis  colliquationibus  mors  finem  posuit 
aegritudini  quarto  die  Julii. 

In  sectione,  duobus  diebus  post  mortem  facta, 
arachnoideam  tunicam  incrassatam,  quae  similis  ge- 
latinae  erat,  vidi.  Ventriculi  laterales,  sero  nimio 
impleti,  dilatatos  se  ostenderunt.  In  thoracis  cavo 
pulmones  normalem  praebuere  formam,  praeter, 
quod  dexter  cum  vicinis  partibus  valde  concretus 
erat;  seri  copia  erat  solita,  contra  pericardium 
tanta  hujus  humoris  copia  impletum,  ut  non  mul- 
tum a quatuor  unciis  abesset.  — Intestina  et  ipsa 
erant  regulariter  formata,  contra  octava  thoracis 
vertebra  penitus  erat  carie  correpta,  ita  ut  tenuis 
tantum  lamina  hoc  loco  medullam  spinalem  obtege- 
ret. Hinc  in  dextro  latere  propriis  membranis  con- 
clusus per  psoam  musculum  sub  ligamento  Pou- 
partii  ex  abdomine  prosiliens,  usque  ad  internam 
superiorem  dextri  femoris  partem  percurrit  canalis, 
qui  lioc  loco  sacciforme  dilatatus,  fascia  lata  intra 
musculos  occultabatur.  IIoc  in  canali  pus  de  loco 
vertebrae  cariosae  usque  ad  saccum  defluxit,  ibique 
supra  nominatum  fluctuans  ulcus  formavit.  Septi- 
mae, nonae,  decimae,  undecimae,  duodecimae  verte- 
brae corpora  et  ipsa  carie  correpta,  in  ligamcntosis 
ipsorum  vaginis  magnam  puris  copiam  ostendere. 

Augusta  fida  st,  operarii  filia,  sex  annos  nata, 

% • ' , • • i 

jam  a prima  aetate  variis  scrophuloscos  formis  op- 
pressa, ad  tollendum  hoc  malum  sui)  finem  mensis 
Ap  rilis  anni  jIdcccxxxii  iit  nosocomium  caritatis 
mittebatur,  (luo  quidem  tempore  aegrotae  babitiis 
ipsaqUe  valetudo  Satis  erat  bona.  Attamen,  ad  eam 
plane  sanandatn,  el  j odeum  ;id  Lugoldi  metlio- 

I , , r ; * * , ' ' . • . 

dum  datum,  ita  ut  quotidie  grani  quadrantem  ejus 
et  grani  dimidium  krili  hvdriodici  sumeret.  (Quibus 
remediis  sine  magno  eventu  utebatur,  neque  vero 

. * i ( j r • .V  i 

damnum  ullum  evenit;  neque  enim  ad  pectus  con- 
gestiones, neque  ad  tussim  incitamenta,  nec  corporis 

• ...  i • v * r .t 

macies  subsecuta,  omnesque  functiones,  ut  solent, 

: I * r<  * * * ! f • | 

perfici  potuerunt.  TSreve  tantum  temporis  spatium 
repositum  hoc  medicamentum,  quum  inflammatorius 
genu  tumor,  qui  primo  stadio  gonartbrocace  appa- 
ruit; explicitus  esset.  Ifoc  tamen  anfiphlogistica 
Cura  non  multo  post  remoto,  jodeum  denuo  da- ^ 
batur,  dum  aegra  die  xx  mensis  Junii  subito  gra- 
vissimis dorsi  doloribus  prope  micliam  quereretur, 

ita  Ut  ipsa  per  se  surgere  non  posset.  Eodem  tem- 

* — , 

pore  inferioris  dextrae  extremitatis  paralysis  sub- 
erat, quae,  etsi  non  sensum,  tamen  motum 
plane  sustulit.  Partium  situs  neque  in  dorso 
neque  in  extremitate  mutatus  reperiebatur,  tamen 

primae  vertebrae  dorsalis  processus  spinosus 
aliquantillum  prominebat;  febricitavit  praeterea  ve- 
hementer aegrota,  nam  cli  pulsus  quaque  sexage- 
sima horae  parte  numerabantur;  anxie  respirabat  et 
celeriter,  pectoris  angor  perclarus,  et  sicca  praete- 
rea tussis.  Lingua  tamen  non  obducta,  exfcretiones 
1 ‘ > ' , 
per  alvum  normales,  urina  non  inulta,  spissa  et 

turbida. 

Cura  id  primo  spectavit,  ut  inflammatoria  or- 
ganorum thoracis  incitatio  et  nuchae  antiphlogisticis 

tolleretur  remediis.  Dolores  revera  valde  minuti,  tamen 

, _ . . jL  •* 

cetera  symptomata  remansere.  Erysipelas  faciei,  quae 

• " 'Mt 

postea  aggressa,  longum  tempus  perduravit j omnia 
studia  sibi  expostulavit.  Febris  vehemens  ut  antea, 
vires  delapsae,  et  mense  Julio,  diarrhoede,  nullo 

• * * I \ 

remedio  opprimendae,  subsecutae,  quae  perfecta  pa- 
ralysi xxiv  die  mensis  Julii  mortem  effecerunt. 


SECTIO  C AD  AVEHIS. 


T 

In  cavo  cranii  omnia  sana  erant,  pulmo  uter- 
que plane  tuberculosus  et  superioris  lobi  in  sinistro 
pulmone  initium  magnam  ostendit  vomicam,  cujus 
paries  cum  secunda  et  tertia  dorsi  vertebra  cohae- 
rere videbatur.  Quae  vertebrae  carie  deletae,  ita 

ut  in  canalem  medullae  spinalis  perrumptum , pus 

• * \ 

cariosum  influeret.  In  abdomine  nihil  praeter  vesi- 
cam urina  valde  extentam  et  glandulas  mesenteria- 
les  valde  tumefactas  repertum  est.  Praeterea  in 
ileo  et  inprimis  in  caeco  compluria,  tuberculis  exorta 
minora  majorave  ulcera  aderant. 

Theophilus  Berner,  sartor,  xxxiv  annos 
natus,  die  xvi  mensis  Augusti  anni  mdcccxxxii  in 
caritatis  nosocomium  missus,  sectioni  interne  labo- 
rantium traditus  est.  Debili  tantum  praeditus  con- 
stitutione nunquam  tamen  vehementer  aegrotus  octo 
hebdomades  antequam  in  nosocomium  venit,  teste 
medico,  rheumaticis  doloribus  opprimebatur  et  jam 
sex  hebdomades  magnum  in  sinistro  superiorum 
colli  vertebrarum  latere  dolorem  habuit,  qui  mox 
et  dextrum  latus  aggressus  est.  Tempestate  humida 
et  frigida  dolor  auctus,  contra  hilari  et  sicca,  om- 
nino ubi  calorem  aptum  sibi  conservavit  aeger,  mi- 
nutus. Idonea  cura,  rheumatismus  sublatus,  contra 
colli  dolor  et  rigor  russicis  balneis  cedere  no- 
luit; sed  semper  major  ad  supremas  colli  duas  ver- 
tebras dolor  et  finitas  partes  corripuit.  Quum  ex- 
ciperetur aegrotus  et  nuchae  rigor  valde  auctus 
erat,  neque  pronatio  capitis  exigua  fieri  et  multo 
minus  etiam  ad  latus  moveri  illud  potuit. 

t 

Partes  mollos  paulo  apparebant  intumcfactae, 

ita  ut  nucha  paulisper  convexa  esset,  ceterum  vero 

^ , , • J»  , 1 , x i 

normales.  Capitis  habitus  proprius  5 tanquam  ad 
columnam  vertebralem  attractum.  Deglutitio,  inspi- 

x » . t ■ • f •.  # • 

ratio  et  altius  colloquium  magnos  colli  excitavit  do- 

, ■'»  , ,,  . 
lores,  qui  usque  ad  columnam  vertebralem  proces- 
sere. Qui  aeger  sensus  et  praesertim  dolores  valde 
minuti  quieto  horizontali  situ,  et  augebantur,  quum 
aeger  lectum  relinqueret.  Conditio  praeterea  aegri 
bona.  Interne  suinsit  resinae  guajaci,  sulph.  de- 
pur.,  tart.  depur.  ana  elaeosacb.  foenic.  sjj  quo- 
tidie ter  cochlear  minus.  Praeterea  alternis  diebus 
invicem  quindecim  sanguisugae  doloroso  nuchae 
loco  appositae  et  regioni  circum  illum  quotidie 
scrupulum  unguent,  hydrarg.  cin.  infrictum.  Statim 
post  hirudinum  applicationem  dolores  remitteban- 
tur, tamen  nonnullis  horis  post  denuo  subsequeban- 
tur. Ceterum  hanc  curam  aegrotus  bene  tulit,  ideo- 

que  tres  per  hebdomades  continuari  potuit.  Qui- 

» , ■ ■ 

bus  praeterlapsis  dolores  valde  exigui,  et  rigor  tan- 

v 

tum  et  capitis  habitus  remansere.  Aeger  modo  no- 
minato pulvere  utebatur,  hirudinum  applicatio  et 
infrictio  hydrargyri  finiebantur;  quarum  loco  utro- 
que in  latere  secundae  colli  vertebrae  moxa  deusta, 
eoque  pus  derivabatur  per  sex  hebdomades;  idque 
optimum  habuit  eventum;  dolores  evanuere,  motus 

liber,  praeter  exiguum  rigorem,  ad  quem  repelle» 
dum,  moxae  cicatrice  fere  obducta,  setaceum  appli 
catum  est,  ita  ut  aeger  quatuordecirn  post  dies  sa 
natus  dimitteretur.  Sed,  ut  setaceum  ob  praecautio 
nem  per  aliquod  tempus  ferret,  ei  mandatum  est. 

V I T A. 

■ ' • . , gntsfpv  v t 

Carolus  Albertus  Rudolphus  Grunow  anno 
MDCCCIX  vigesimo  et  quinio  die  Decembris  in  oppido, 
quod  Schoenebeclc  dicitur,  natus  patre  F r.  Lud.  Grunow 
et  matre  e gente  Giinther,  quam  mortuam  lugeo,  con- 
fessioni evangelicae  addictus  sum.  Prima  puerilia  in  domo 
paterna  institutus,  deinde  in  schola  Magdeburgensi  litteris 
operam  dedi.  Tum  anno  MDCCGXXlIl  Instituti  medico- 
chirurgici  Frideriei  - Guilelmi  civibus  adseriptus  sum  , tibi' 
per  quadriennium  u-triusque  medi-cinae  studiis  me  tradidi, 
atque  his  virorum  illustrissimorum  et  celeberrimorum  prae- 
lectionibus et  exercitationibus  clinicis  interfui  i lli,  W 6 Iff 
de  hodegetice.  logice  et  psychologia;  111,  Link  de  histo- 
ria naturali,  botanice,  toxicologia  et  de  plantis  cryptoga- 
micis;  111.  Lichtenstein  de  zoologia;  111.  Hermb 
slaedt  de  chemia  pharmaceutica;  111.  Tu  rt e de  physice, 
chemia  etpharmatia;  111.  Schulz  de  Botanice,  materia 

medica  et  physiologia;  111  Eck  de  phygiologia,  Beat. 

, 

Knape  de  osleplogia,  splanchnologia,;  Ill.Schlemm  de 
syndesmologia ; Beat.  Rudo^ph.i  dp  epcyclopaedia  et  me- 
thodologia  medica,  de  anatomia  cpf.pgris  hjumani  universa, 
de  anatomia  organorum  sensuum  et  foetus  humani,  de 
entozois  et  de  physiologia;  111.  Osann  de  materia  medica 
et  de  fontibus  medicatis;  111.  Hufeland  jun.  de  patholo 
gia  generali,  semiotice,  therapia  generali  et  speciali;  111. 
Horn  de  patliologia  speciali,  de  morbis  syphiliticis  et  de 

morbis  mentis  et  animi ; 111.  Casper  de  arte  formulas  me- 
dicas concinnandi  et  medicina  forensi;  111.  Kluge  de  chi- 
rurgia generali,  de  ossibus  fractis  et  luxatis,  de  arte  ob- 
stetricia, de  arte  fascias  applicandi  et  de  altiurgia  ; 111. 
Rust  de  chirurgia  audivi.  In  arte  cadavera  rite  dissecandi 
Beat.  Knape  et  Beat.  Ru  do  Iphi  mihi  duces  erant. 
Praeterea  Celsi  de  medicina  libros  111.  Heclcer  mihi  in- 
terpretatus est. 

Exercitationibus  clinicis  medicis  chirurgicis,  ophthal- 
miatricis  et  obstetriciis  virorum  111, 111.  W o lf f , Bartels, 

t ' 

de  Graefe  et  Kluge  interfui. 

Quibus  studiis  absolutis  in  nosodochio  caritatis  Bero- 
linensi  per  annum  medico  - chirurgi  inferioris  muneribus 
fungor. 

Jam  vero  tentaminibus  legitimis  philosophico  et  me- 
dico rite  absolutis,  examine  rigoroso  coram  gratioso  me- 
dicorum ordine  superato,  spero,  fore,  ut  dissertatione  et 
thesibus  defensis  summi  in  medicina  et  chirurgia  honores 
mihi  concedantur. 

THESES  DEFENDENDAE. 

I.  Incisiones  majores  in  hydrope  sunt  rejiciendae.  • 

II,  In  amputatione  penis  cultro  praeferenda  est  ligatura. 

III.  Arsenici  usus  non  est  rejiciendus. 

IV,  Syphilis  non  semper  sanari  potest. 

